EkBass/fiwiki-20250220-pages-articles huggingface dataset:
Nanaimo bar

Nanaimo bar on paistamaton kreemitäytteinen peltileivonnainen. Kolmikerroksisen leivonnaisen pohja valmistetaan yleensä keksimuruista ja kookoshiutaleista, täyte vaniljalla maustetusta voikreemistä sekä kuorrute suklaasta ja kermasta. Kanadan Brittiläisessä Kolumbiassa kehitetty leivonnainen on nimetty Nanaimon kaupungin mukaan. National Post -lehden lukijaäänestyksessä kanadalaisten suosikkileivonnaiseksi vuonna 2006 valittu Nanaimo bar on myös esiintynyt kanadalaisissa postimerkeissä. == Historia == Varhaisin tunnettu maininta leivonnaisesta esiintyy Vancouver Sun -sanomalehdessä 11. maaliskuuta 1953 julkaistussa London fog bar -nimisen peltileivonnaisen reseptissä, jossa mainitaan samaa leivonnaista kutsuttavan myös nimellä Nanaimo bar. Useampi hyvin samankaltainen resepti oli esiintynyt vuotta aikaisemmin Nanaimon sairaalan tukiyhdistyksen julkaisemassa keittokirjassa, jossa niitä tosin nimitettiin yksinkertaisesti suklaaruuduiksi tai -viipaleiksi. == Lähteet == Luokka:Leivonnaiset Luokka:Kanadalainen keittiö
Wilhelm Joest

Wilhelm Joest (15. maaliskuuta 1852 Köln – 25. marraskuuta 1897 Vanuatu) oli saksalainen kansatieteilijä. Hänen tiedetään matkustaneen lähes kaikissa maanosissa. Hänen kokoelmansa sijoitettiin pääosin Kölniin, johon tulivat muun muassa Japania ja Afrikkaa käsitteelvät kokoelmansa. Hän oli opiskellut Bonnissa, Heiddelbergissä ja Berliinissä kieliä ja luonnontieteitä. Hän matkusteli Etelä-ja Pohjois-Amerikassa Kanadasta Argentiinaan, mutta myös Keski-Aasiassa sekä Indonesian saarilla, Hokkaidolla sekä Mantšuriassakin. Hän toi esille idean, että Japaniin voisi Saksa päästä Siperian kautta. == Lähteet == Luokka:Saksalaiset tieteilijät Luokka:Vuonna 1852 syntyneet Luokka:Vuonna 1897 kuolleet
Audi S2

Audi S2 on Audin vuosina 1990–1995 valmistama urheilullinen automalli, joka korvasi Audi Quattron. Se oli ensimmäinen S-mallinimen saanut automalli Audilta. Ensimmäisenä esitelty kolmeovinen coupé oli urheilullisempi versio Audi Coupésta (B3). Vuonna 1993 esiteltiin myös neliovinen sedan ja farmarimalli Avant, jotka perustuivat Audi 80 (B4) -mallisarjaan. Moottorina autossa oli viisisylinterinen 2,2-litrainen teholtaan 217 hevosvoimaa. Voimansiirtona oli viisivaihteinen manuaalivaihteisto ja quattro-neliveto. Syksyllä 1992 moottorin teho nousi 230 hevosvoimaan ja vaihteisto muuttui kuusivaihteiseksi. == Lähteet == == Aiheesta muualla == S2 Luokka:D-segmentin autot Luokka:S-segmentin autot Luokka:1990-luvun autot
Mercedes-Benz C-sarja (W206)

Mercedes-Benz W206 on Mercedes-Benz C-sarjan viidennen sukupolven malli, jota on valmistettu vuodesta 2021 lähtien. Se korvasi edeltäneen W205-mallin. == Mercedes-Benz W206 (2021–) == Mercedes-Benz W206 esiteltiin helmikuussa 2021. Edeltäjäänsä verrattuna se kasvoi akseliväliltään 25 millimetriä. Uutena ominaisuutena on nelipyöräohjaus, joka on valittavana lisävarusteena. Sisäpuolella suurin uudistus on S-sarjassa aiemmin esitelty toisen sukupolven MBUX-tietoviihdejärjestelmä. Sitä käytetään kojelautaan sijoitetun pystysuuntaisen kosketusnäytön kautta, jonka koko on vakiona 9,5 tuumaa. Lisävarusteena saa suuremman 11,9-tuumaisen näytön. Autossa on aina digitaalinen mittaristo, jonka näytön koko on vakiona 10,25 tuumaa, lisävarusteena sen koon voi kasvattaa 12,3 tuumaan. Vuoden 2022 Euro NCAP -kolaritestistä W206 sai tulokseksi täydet viisi tähteä. Moottorivalikoimassa on ainoastaan nelisylinterisiä rivimoottoreita. Mallivalikoiman muodostavat aluksi C 180, C 200, C 300, C 220 d ja C 300 d. Kaikkien moottorien yhteydessä on yhdeksänportainen automaattivaihteisto. C 200 ja C 300 ovat saatavana nelivetoisina. Shanghain autonäyttelyssä huhtikuussa 2021 esiteltiin ainoastaan Kiinassa myytävä sedanin pidennetty L-versio. Se on akseliväliltään 89 millimetriä perusmallia pidempi. Lisäksi takamatkustajien matkustusmukavuutta on parannettu muhkeammilla pääntuilla ja suuremmalla keskikyynärnojalla. Täysin uusi C-sarjan malliversio on Münchenissä syyskuussa 2021 esitelty farmarimallin maastokelpoisempi All-Terrain-versio. Mercedes- Benzillä on jo aiemmin ollut tarjolla vastaava versio E-sarjasta (W213). C-sarjan All-Terrain on 40 millimetriä perusmallia korkeampi. == Lähteet == == Aiheesta muualla == C-sarja (W206) Luokka:Hybridiautot Luokka:D-segmentin autot Luokka:2020-luvun autot
Leo Buerger

Leo Buerger (13. syyskuuta 1879 Wien, Itävalta – 1943 New York, Yhdysvallat) oli itävaltalainen lääkäri ja kirurgi, joka teki päätyönsä Yhdysvalloissa. Häne muutti perheensä mukana Yhdysvaltoihin jo vuoden vanhana. Hän opiskeli Columbia Universityssa, josta valmistui vuonna 1901. Vuonna 1905 hän toimi Euroopassa silloin Saksaan kuuluneessa Wrocławissa nykyisen Puolan alueella, silloisessa Breslaussa. Buerger kuvasi tieteelle vakavan verisuonisairauden nimeltä thromboangitis obliterans, joka tunnetaan myös nimellä Buergerin tauti. Hän oli myös pätevä urologi. Leo Buerger oli myös intohimoinen klassisen musiikin harrastaja. Buerger kehitti Brown-Buerger -kystoskoopin yhdessä Tilden Brownin kanssa. Heidän kehittämänsä kystoskooppi olikin yhdysvaltalaisten urologien suosiossa aina 1970-luvulle saakka, jolloin kuituoptiset kystoskoopit tulivat markkinoille. == Aiheesta muualla == Brown- Buerger Cystoscope baus.org.uk == Lähteet == Luokka:Itävaltalaiset lääkärit Luokka:Vuonna 1879 syntyneet Luokka:Vuonna 1943 kuolleet
Hailuodon jäätie

thumb|Jäätien viitta Oulussa. Hailuodon jäätie on Suomen pisin jäätie, noin 8 kilomeriä. Se kulkee Perämerellä Oulunsalon Riutunkarin ja Hailuodon Huikun välillä. Sitä ylläpitää Touhu-Palvelut Oy. Jäätiellä liikennöinnissä painorajoitus on vähintään 2 000 kiloa, sen nopeusrajoitus on 50 km/h ja ajoneuvojen on pidettävä toisiinsa 50 metrin etäisyys. Jäätiellä ei saa ohittaa eikä pysähtyä. __NOTOC__ == Onnettomuus == Jäätiellä tapahtui 15. helmikuuta 2022 pelastajan hengen vaatinut onnettomuus. == Katso myös == * Hailuodon kiinteä yhteys == Lähteet == == Aiheesta muualla == * Hailuoto: Jäätie Luokka:Jäätiet Luokka:Hailuodon liikenne Luokka:Oulunsalo Luokka:Perämeri
Uli Hiemer

Ulrich "Uli" Hiemer (s. 21. syyskuuta 1962 Füssen) on saksalainen uransa päättänyt jääkiekkoilija. Hänen pelipaikkansa oli puolustaja. == Ura == Hiemer aloitti uransa pääsarjatasolla kotikaupunkinsa Füssenin joukkueessa kaudella 1979–1980. Tätä ennen hän oli ehtinyt edustaa Länsi-Saksaa alle 18-vuotiaiden EM-turnauksessa edellisenä keväänä. Füssenissä Hiemer pelasi kaksi kautta ennen siirtoaan Kölniin. Kölnissä Hiemer pelasi kolme kautta ja lähti sitten NHL:aan. Colorado Rockies oli varannut hänet kesällä 1981. Sen jälkeen seura oli muuttanut Kalliovuorilta itärannikkolle ja tunnettiin nyt nimellä New Jersey Devils. Hiemer liittyi Devilsin vahvuuteen kaudelle 1984–1985 ja vakiinnutti heti paikkansa NHL-joukkueessa. Hiemer pelasi Devilsissä kolmen kauden aikana 143 ottelua. Jaksoon mahtui myös 15 ottelun visiitti AHL-joukkue Maine Marinersiin. 143 NHL–ottelussa Hiemer teki tehot 19+54 ja istui 176 jäähyminuuttia. NHL:sta Hiemer palasi takaisin Saksaan Düsseldorfer EG:n joukkueeseen jossa hän pelasi seuraavat yhdeksän kautta ennen lopettamistaan keväällä 1996. Hiemer oli myös keskeinen pelaaja Saksan maajoukkueessa. Alle 18-vuotiaiden EM-kisoissa hän edusti Länsi-Saksaa vuosina 1979 ja 1980. Alle 20-vuotiaiden Maailmanmestaruuskisoissa hän pelasi kolmissa kisoissa vuosina 1980, 1981 ja 1982. Ensimmäiset miesten maailmanmestaruuskisat Hiemer pelasi vuonna 1981 joskin rooli tuolloin oli vielä pieni ja turnauksessa hän merkkautti vain yhden syöttöpisteen. Hiemer pelasi maajoukkueessa poikkeuksetta vuoden 1985 maailmanmestaruuskisoihin asti. Hän oli mukana myös vuoden 1984 Sarajevon olympiaturnauksessa sekä vuoden 1984 Canada-cupissa. Hiemer teki paluun maajoukkueeseen vuoden 1989 maailmanmestaruusturnaukseen ja oli mukana myös vuosien 1992 ja 1994 olympiaturnauksissa. Vuoden 1994 Olympiajoukkueessa sekä viimeisissä maailmanmestaruuskisoissaan vuonna 1995 Hiemer toimi Saksan joukkueen kapteenina. == Saavutukset == * Saksan mestaruus vuosina 1984, 1990, 1991, 1992, 1993, 1996 * All-Star Team 1984, 1990, 1991, 1993 * Saksan vuoden tulokas palkinto vuonna 1980 * Saksan parhaan puolustajan palkinto vuosina 1990, 1991, 1993 * Saksan jääkiekon Hall of Fame valinta == Lähteet == Luokka:Saksalaiset jääkiekkoilijat Luokka:Vuonna 1962 syntyneet Luokka:Elävät henkilöt
Hajjim Nahman Bialik

Hajjim Nahman Bialik (; 1873 Rady, Volynian kuvernementti, Venäjän keisarikunta – 1934 Wien, Itävalta) oli ukrainanjuutalainen runoilija. Hän on uuden ajan hepreankielisen runouden klassikkorunoilija ja Israelin kansallisrunoilija. Hän opetti hepreaa ja johti odessalaista kirjankustantamoa. Hän muutti 1921 pois Venäjältä. Ensimmäiset runot Bialik julkaisi 1892. Teemoina runoissa on juutalaisuus ja sionismin poliittinen herääminen. Hän loi uudenaikaisen heprealaisen runouden kielen käyttämällä hyväksi eri aikojen hepreaa. ==Lähteet== ==Aiheesta muualla== * Petri Liukkonen, Hayim Nahman Bialik Books & Writers Luokka:Hepreankieliset kirjailijat Luokka:Ukrainalaiset runoilijat Luokka:Vuonna 1873 syntyneet Luokka:Vuonna 1934 kuolleet
Naukuminen

Naukuminen on kissaneläinten tuottamaa ääntelyä. Naukuvia eläimiä ovat esimerkiksi kissa sekä ilves. Suomen kielen onomatopoeettinen sana kuvaamaan kissan naukumista on miau, kun taas vastaavanlainen termi englannin kielessä on meow. == Lähteet == Luokka:Eläinten ääntely Luokka:Kissaeläimet
Down Under

Down Under on englanninkielinen puhekielen ilmaisu, jolla viitataan eri tavoin Australiaan ja Uuteen-Seelantiin tai mihin tahansa eteläisen Tyynenmeren saarivaltioon, kuten Fidžiin ja Samoaan. Termi tulee siitä, että nämä maat sijaitsevat eteläisellä pallonpuoliskolla, lähes kaikkien muiden maiden "alapuolella" kartan tai maapallon tavanomaisessa asettelussa, jossa pohjoinen ilmansuunta on ylhäällä. Termi on ollut käytössä 1800-luvun lopusta lähtien, ja ilmaisun jatkuva mediakäyttö on johtanut sen laajaan hyväksyntään ja käyttöön. Men at Work-yhtyeen kappaleesta "Down Under" tuli australialaisten isänmaallinen rallibiisi. Venäläis-australialainen nyrkkeilymestari Kostya Tszyu sai lempinimen "The Thunder from Down Under", samoin australialainen snookerpelaaja Neil Robertson. Kun silloinen Miss Australia Jennifer Hawkins kruunattiin vuoden 2004 Miss Universumiksi Quitossa, Ecuadorissa, juontaja Billy Bush kutsui häntä samalla lempinimellä. == Lähteet == Luokka:Australialainen kulttuuri Luokka:Uusiseelantilainen kulttuuri
IV (Wöyh!)

IV on Wöyh! -yhtyeen neljäs studioalbumi, joka julkaistiin 29. tammikuuta 2021. == Kappaleet == # # # # # # # # # # # == Arvostelut == * Desibeli.net: Wöyh!: IV Viitattu 19.12.2021. * Kaaoszine: 8/10Wöyhötyksen ytimeen(kö?) — arviossa Wöyh!in ”IV” Viitattu 19.12.2021. * Imperiumi: 9/10Levyarvostelu: Wöyh! - IV Viitattu 19.12.2021. * Soundi: Levyarvio: Kun luovuuden mopo karkaa oikein huolella – Wöyh! kusee pärstä virneessä konventioiden päälle Viitattu 19.12.2021. * V2.fi: Wöyh!: IV Viitattu 19.12.2021. == Lähteet == Luokka:Vuoden 2021 albumit Luokka:Wöyh!-yhtyeen albumit
Obsidian (albumi)

Obsidian on brittiläisen Paradise Lostin kuudestoista studioalbumi, joka julkaistiin 15. toukokuuta 2020. == Kappaleet == # # # # # # # # # == Kokoonpano == * Waltteri Väyrynen - rummut * Stephen Edmonson - basso * Aaron Aedy - kitara * Gregor Mackintosh - kitara * Nick Holmes - laulu == Arvostelut == * Kaaoszine: 5½/10Herkkää kauneutta, murjovaa raskautta sekä turhaa joutokäyntiä – arviossa Paradise Lostin uutuusalbumi ”Obsidian” Viitattu 19.12.2021. * Imperiumi: 8½ /10Levyarvostelu: Paradise Lost - Obsidian Viitattu 19.12.2021. * Inferno: Ui luontevasti osaksi verenkiertoa – arviossa Paradise Lost Viitattu 5.4.2022. * Soundi: Arvio: Paradise Lostin Obsidian muistuttaa yhtyeen klassikoita, mutta levy ei päästä kuulijaa helpolla Viitattu 19.12.2021. == Lähteet == == Aiheesta muualla == * * Luokka:Vuoden 2020 albumit Luokka:Paradise Lostin albumit
Paul Åke Lund

Paul Åke Lund (17. huhtikuuta 1877 Kristiinankaupunki – 1. lokakuuta 1949 Loviisa) oli suomalainen juristi, asianajaja ja Loviisan pormestari.Ylioppilasmatrikkeli 1853–1899Päivästä päivään, Helsingin Sanomat, 17.04.1937, nro 102, s. 6, Kansalliskirjaston digitaaliset aineistot Lundin vanhemmat olivat kihlakunnantuomari, Kristiinankaupungin pormestari Karl Johan Lund ja Mathilda Hanna Roschier. Hän pääsi ylioppilaaksi Oulun ruotsalaisesta lyseosta 1897 ja suoritti Helsingin yliopistossa oikeustutkinnon vuonna 1901. Lund sai varatuomarin arvon 1904. Lund oli Jyväskylässä kaupunginviskaalina 1909–1925 sekä kaupunginvoutina 1912–1918 ja toimi samalla asianajajana siellä 1908–1928. Hän oli sitten Loviisan pormestarina 1928–1947. Lund kuului Suomen Asianajajaliiton hallitukseen ja hän toimi liiton Jyväskylän osaston puheenjohtajana. Loviisassa Lund oli kaupunginvaltuuston jäsenenä ja Pohjoismaiden Yhdyspankin Loviisan konttorin valvojana. Lund oli naimisissa vuodesta 1906 Mandi Koskisen kanssa. Lundin veli oli Tornion pormestari Arne Lund.Ylioppilasmatrikkeli 1853–1899 : Karl Arne Lund == Lähteet == Luokka:Suomalaiset juristit Luokka:Suomalaiset asianajajat Luokka:Loviisan pormestarit ja kaupunginjohtajat Luokka:Loviisan kaupunginvaltuutetut Luokka:Vuonna 1877 syntyneet Luokka:Vuonna 1949 kuolleet
Arne Lund

Karl Arne Lund (20. toukokuuta 1878 Kristiinankaupunki – 9. kesäkuuta 1919 matkalla Tornioon) oli suomalainen juristi ja Tornion pormestari.Ylioppilasmatrikkeli 1853–1899Arne Lund, Länsi-Uusimaa, 11.06.1919, nro 45, s. 2, Kansalliskirjaston digitaaliset aineistot Arne Lundin vanhemmat olivat kihlakunnantuomari Karl Johan Lund ja Mathilda Hanna Roschier. Hän pääsi ylioppilaaksi Oulun ruotsalaisesta lyseosta 1896 ja suoritti Helsingin yliopistossa oikeustutkinnon vuonna 1902. Lund sai varatuomarin arvon 1905. Lund oli Tornion pormestarina 1912–1918. Hän erosi virasta Suomen sisällissodan aikana, siirtyi hankolaiseeen Karl Boströmin huolintaliikkeeseen lainopilliseksi neuvonantajaksi ja muutti syksyllä 1918 Hankoon toimien siellä liikkeen palveluksessa. Hangossa Lund kuului paikallisen suojeluskunnan esikuntaan ja hänet valittiin vuokralautakunnan puheenjohtajaksi. Hän kuoli 41-vuotiaana halvaukseen ollessaan matkalla Torniossa. Arne Lund oli naimisissa vuodesta 1908 Märtha Lilian Torsellin kanssa. Lundin veli oli asianajaja ja Loviisan pormestari Paul Åke Lund. == Lähteet == Luokka:Suomalaiset juristit Luokka:Tornion kaupunginjohtajat Luokka:Vuonna 1878 syntyneet Luokka:Vuonna 1919 kuolleet
Kristy McNichol

Kristy McNichol (s. 1962)McNichol, Kristy, 1962–, Social Networks and Archival Context (SNAC). Viitattu 19.12.2021. on yhdysvaltalainen entinen televisio- ja elokuvanäyttelijä. Hän tuli 1970-luvulla tunnetuksi television lapsirooleistaan muun muassa sarjassa Family (1976–1980), josta hän sai kaksi Emmy-palkintoa”Kristy McNichol – 19 and growing up”, The New York Times 20.9.1981. Artikkelin verkkoversio, vaatii tilauksen. Viitattu 19.12.2021. ja Golden Globe -ehdokkuuden. Hän oli Golden Globe -ehdokkaana myös sivuosastaan elokuvassa Vain kun nauran (1981)Kristy McNichol, Awards Database, goldenglobes.com. Viitattu 19.12.2021.. Hän lopetti näyttelijäuransa 1990-luvun lopullaKristy McNichol, Biographies.com 27.4.2017. Viitattu 19.12.2021.. ==Elokuvarooleja== * Kullannuput (Little Darlings, 1980) * Valkoinen koira (White Dog, 1981) * Vain kun nauran (Only When I Laugh, 1981) * Polttaa – sisko polttaa (The Night the Lights Went Out in Georgia, 1981) * Merirosvoelokuva (The Pirate Movie, 1982) * Ontuva totuus (Just the Way You Are, 1984) * Katkera tie (Women of Valor, 1986) * Painajaisrakastaja (Dream Lover, 1986) * Pakko päästä alttarille (You Can't Hurry Love, 1987) * Kuuma suhde (Two Moon Junction, 1988) * Morsiamen lapset (Children of the Bride, 1990) ==Lähteet== ==Aiheesta muualla== * Luokka:Vuonna 1962 syntyneet Luokka:Elävät henkilöt Luokka:Yhdysvaltalaiset lapsinäyttelijät Luokka:Emmy- palkinnon voittajat
John Lind

Johannes (John) Gideon Rafael Lind (25. joulukuuta 1875 Kristiinankaupunki – 26. toukokuuta 1939 Vaasa) oli suomalainen juristi, pankinjohtaja ja Kokkolan pormestari.Ylioppilasmatrikkeli 1853–1899Oikeusneuvosmies J. G. R. Lind, Vaasa, 28.05.1939, nro 141, s. 4, Kansalliskirjaston digitaaliset aineistot Lindin äiti oli merikapteeni Johan Reinhold Lindin (k. 1864) leski Johanna Lind o.s. Sandelin. Hän pääsi ylioppilaaksi Vaasan ruotsalaisesta lyseosta 1897 ja suoritti Helsingin yliopistossa ylemmän hallintotutkinnon ja yleisen oikeustutkinnon vuonna 1901. Lind sai varatuomarin arvon 1904. Lind oli rahatoimikamreerina, sihteerinä ja kaupunginkasöörinä Kristiinankaupungissa 1906–1912. Kokkolan pormestarina hän oli 1912–1917. Tämä jälkeen Lind oli Pohjoismaiden Yhdyspankin Vaasan konttorin johtajana 1917-1931. Hän oli kunnallisneuvosmiehenä Vaasan maistraatissa ja raastuvanoikeudessa vuodesta 1931 alkaen ja nuorempana oikeusneuvosmiehenä Vaasan raastuvanoikeudessa vuodesta 1935. Lind oli 10 vuoden ajan Vaasan kaupunginvaltuuston jäsenenä ja toimi jonkin aikaa valtuuston puheenjohtajana. Vuodesta 1932 alkaen Lind toimi Vaasan alkoholiliikkeen tarkastajana. Lind oli naimisissa vuodesta 1907 Maria Aline Holmin kanssa. == Lähteet == Luokka:Suomalaiset juristit Luokka:Suomalaiset pankinjohtajat Luokka:Kokkolan kaupunginjohtajat Luokka:Vaasan kaupunginvaltuutetut Luokka:Vuonna 1875 syntyneet Luokka:Vuonna 1939 kuolleet
Theodor Lilius

Theodor Verner Lilius (19. toukokuuta 1864 Toholampi – 20. marraskuuta 1924 Helsinki) oli suomalainen juristi, kruununvouti ja Jyväskylän pormestari.Ylioppilasmatrikkeli 1853–1899Theodor Lilius, Keskisuomalainen, 22.11.1924, nro 271, s. 2, Kansalliskirjaston digitaaliset aineistot Theodor Liliuksen vanhemmat olivat kappalainen, varapastori Viktor Fredrik Lilius ja Fredrika Matilda Stoore. Hän pääsi ylioppilaaksi Vaasan ruotsalaisesta lyseosta 1884 ja suoritti Helsingin yliopistossa yleisen oikeustutkinnon vuonna 1889. Lilius sai varatuomarin arvon 1892. Lilius oli Jyväskylän piirin nimismiehenä 1894–1902, Jyväskylän pormestarina 1902–1914 ja sen jälkeen Laukaan kihlakunnan kruununvoutina vuodesta 1914 alkaen. Hän kuoli marraskuussa 1924 Helsingin kirurgisessa sairaalassa. Theodor Lilius oli naimisissa vuodesta 1909 Amanda (Ada) Otteliana Mansneruksen kanssa. == Lähteet == Luokka:Suomalaiset juristit Luokka:Jyväskylän pormestarit ja kaupunginjohtajat Luokka:Vuonna 1864 syntyneet Luokka:Vuonna 1924 kuolleet
Fredrik Lagerstam

Gabriel Fredrik Lagerstam (13. helmikuuta 1833 Kaavi – 15. joulukuuta 1874 Savonlinna) oli suomalainen juristi ja Savonlinnan pormestari.Ylioppilasmatrikkeli 1853–1899Dödsfall, Wiborgs Tidning, 05.01.1875, nro 2, s. 1, Kansalliskirjaston digitaaliset aineistot Lagerstamin vanhemmat olivat nimismies, kuvernementinsihteeri Erik Fabian Lagerstam ja Johanna Margareta Gustafsson. Hän pääsi ylioppilaaksi yksityistodistuksella 1855 ja suoritti Helsingin yliopistossa tuomarintutkinnon vuonna 1863. Lagerstam sai varatuomarin arvon 1868. Lagerstam oli Savonlinnan pormestarina vuodesta 1871 alkaen. Lagerstam oli naimisissa vuodesta 1871 Linda Maria Kiurun kanssa. == Lähteet == Luokka:Suomalaiset juristit Luokka:Savonlinnan kaupunginjohtajat Luokka:Vuonna 1833 syntyneet Luokka:Vuonna 1874 kuolleet
Distant Satellites

__NOTOC__ Distant Satellites on englantilaisyhtye Anatheman kymmenes studioalbumi. Se julkaistiin 9. kesäkuuta 2014 levymerkillä Kscope Records. == Kappaleet == # # # # # # # # # # == Arvostelut == * Imperiumi: 8½/10Levyarvostelu: Anathema - Distant Satellites Viitattu 19.12.2021. * Soundi: Anathema: Distant Satellites Viitattu 19.12.2021. == Lähteet == == Aiheesta muualla == * * Luokka:Vuoden 2014 albumit Luokka:Anatheman albumit
The Optimist

__NOTOC__ The Optimist on englantilaisyhtye Anatheman yhdestoista studioalbumi. Se julkaistiin 9. kesäkuuta 2017 levymerkillä Kscope Records. == Kappaleet == # # # # # # # # # # # == Arvostelut == * Imperiumi: 9/10Levyarvostelu: Anathema – The Optimist Viitattu 19.12.2021. * Kaaoszine: * Soundi: Tyyli elää, tunnelma säilyy – Anatheman The Optimist on vanhanaikainen ja viehättävä Viitattu 19.12.2021. == Lähteet == == Aiheesta muualla == * * Luokka:Vuoden 2017 albumit Luokka:Anatheman albumit
Fredrik Wilhelm Kurtén

Fredrik Wilhelm Kurtén (5. elokuuta 1834 Hämeenlinna – 12. maaliskuuta 1913 Naantali) oli suomalainen juristi ja Naantalin postinhoitaja ja pormestari.Ylioppilasmatrikkeli 1853–1899Kuolleita, Helsingin Sanomat, 14.03.1913, nro 61, s. 4, Kansalliskirjaston digitaaliset aineistot Kurténin vanhemmat olivat kirkkoherra, rovasti Nils Ferdinand Kurtén ja Aurora Erika Thilman. Hän pääsi ylioppilaaksi Vaasan kymnaasista 1855 ja suoritti Helsingin yliopistossa tuomarintutkinnon vuonna 1864. Kurtén sai varatuomarin arvon 1866. Kurtén oli Naantalin pormestarina vuodesta 1870 alkaen ja hän toimi samalla Naantalin postinhoitajana 1871–1893. Fredrik Wilhelm Kurtén oli naimisissa vuodesta 1873 serkkunsa Selma Matilda Kurténin (k. 1909) kanssa. == Lähteet == Luokka:Suomalaiset juristit Luokka:Naantalin kaupunginjohtajat Luokka:Vuonna 1834 syntyneet Luokka:Vuonna 1913 kuolleet
Marco Richter

Marco Richter (s. 24. marraskuuta 1997 Friedberg) on saksalainen jalkapalloilija. Hän on pelipaikaltaan hyökkääjä ja pituudeltaan 176-senttimetrinen. Hän edustaa Bundesliigassa pelaavaa Hertha Berliniä, johon hän siirtyi elokuussa 2021 FC Augsburgista. Richter aloitti jalkapalloilun SV Ried 1951:n junioreissa. Vuosina 2004–2012 hän pelasi Bayern Münchenin junioreissa, minkä jälkeen hän siirtyi FC Augsburgiin. Hän pelasi Augsburgin edustusjoukkueessa ensimmäisen bundesliigaottelunsa lokakuussa 2017. Toisessa bundesliigaottelussaan helmikuussa 2018 hän teki maalin Eintracht Frankfurtia vastaan. Hän pelasi avauskaudellaan kaikkiaan 12 liigaottelua ja pääsi niissä kuusi kertaa avauskokoonpanoon. Kaudella 2018–2019 hän pelasi 25 liigaottelua ja teki niissä neljä maalia, joista kaksi huhtikuussa Eintracht Frankfurtia vastaan ja kaksi heti seuraavassa ottelussa Stuttgartia vastaan. Kaudella 2019–2020 hän pelasi 31 liigaottelua ja teki niissä neljä maalia, joista yhden jälleen Eintracht Frankfurtia vastaan, yhden tasapelissä Bayern Müncheniä vastaan sekä yhden Mainzia ja yhden Borussia Dortmundia vastaan. Kaudella 2020–2021 hän pelasi 29 liigaottelua ja onnistui maalinteossa kolme kertaa: Schalke 04:ää, Stuttgartia ja Borussia Mönchengladbachia vastaan. Richter siirtyi elokuussa 2021 Hertha Berliniin. Hän on kaudella 2021–2022 joulutaukoon mennessä pelannut 17 liigaottelua ja tehnyt niissä viisi maalia: yhden Eintracht Frankfurtia, yhden Borussia Mönchengladbachia ja yhden FC Augsburgia vastaan sekä kaksi joulukuussa 3–2-voitossa sarjakakkosena ollutta Borussia Dortmundia vastaan. Richter on pelannut Saksan alle 20-vuotiaiden ja alle 21-vuotiaiden maajoukkueissa. Jälkimmäisessä hän saavutti ikäluokan EM- hopeaa 2019. Hän teki EM-turnauksen alkulohkossa kaksi maalia Tanskaa ja yhden maalin Serbiaa vastaan mutta ei päässyt pelaamaan välierässä ja tuli loppupottelussa kentälle vasta 73. minuutilla Saksan ollessa Espanjaa vastaan kaksi maalia tappiolla. Richter pelasi Saksan olympiajoukkueessa kolme ottelua Tokion olympialaisissa kesällä 2021. == Lähteet == Luokka:Saksalaiset jalkapalloilijat Luokka:Vuonna 1997 syntyneet Luokka:Elävät henkilöt
Patricia Hodge

Patricia Ann Hodge (s. 29. syyskuuta 1946 Cleethorpes, Lincolnshire) on englantilainen näyttelijä. Hänet tunnetaan muun muassa komediasarjasta Miranda, jossa hän esitti Miranda Hartin roolihahmon äitiä. Hodge on esiintynyt myös sarjoissa Downton Abbey, Kaikenkarvaiset ystäväni ja Perienglantilainen skandaali. Hodge on näytellyt West Endin teatterilavoilla 1970-luvulta alkaen. Hänelle on myönnetty Olivier-palkinto näytelmästä Money (2000). Vuonna 2017 Hodge sai kunnia-arvonimen OBE (Brittiläisen imperiumin ritarikunnan upseeri). == Elokuvia == * Palveluksessanne: alaston virkamies (The Naked Civil Servant, 1975) * Katoaminen (The Disappearance, 1977) * Rosie Dixon – Night Nurse (1978) * Elefanttimies (The Elephant Man, 1980) * Nuori huimapää (Riding High, 1981) * Petos (Betrayal, 1983) * Rantahotelli (Hotel du Lac, 1986) * Sunset (1988) * Kuunkivi (The Moonstone, 1996) * Petoksen näyttämö (The Leading Man, 1996) * Uudelleen alttarilla (Jilting Joe, 1997) * Valheita ja kuiskauksia (Prague Duet, 1997) * Hullut hautajaiset (Before You Go, 2002) == Lähteet == == Aiheesta muualla == * * Luokka:Englantilaiset näyttelijät Luokka:Englantilaiset teatterinäyttelijät Luokka:Olivier-palkinnon saajat Luokka:Brittiläisen imperiumin ritarikunta Luokka:Vuonna 1946 syntyneet Luokka:Elävät henkilöt
Georg Jungqvist

Johan Georg Jungqvist (26. joulukuuta 1873 Helsinki – 28. toukokuuta 1959 Uusikaupunki) oli suomalainen juristi, asianajaja, kamreeri ja Uudenkaupungin pormestari.Ylioppilasmatrikkeli 1853–1899Pormestari Georg Jungqvist 60-vuotias, Turun Sanomat, 24.12.1933, nro 348, s. 10, Kansalliskirjaston digitaaliset aineistot Jungqvistin vanhemmat olivat seppä Erik Johan Jungqvist ja Sofia Vilhelmina Svart. Hän pääsi ylioppilaaksi Hesingin ruotsalaisesta normaalilyseosta 1895 ja suoritti Helsingin yliopistossa yleisen oikeustutkinnon vuonna 1901. Jungqvist sai varatuomarin arvon 1904. Jungqvist oli Uudessakaupungissa asianajajana 1903–1924, säästöpankin kamreerina 1909–1924 sekä pormestarina 1924–1945. Hän oli Uudenkaupungin kaupunginvaltuuston jäsenenä vuodesta 1913 ja toimi myös jonkin aikaa valtuuston puheenjohtajana. Jungqvist oli naimisissa vuodesta 1912 Edith Mathilda Rivellin kanssa. == Lähteet == Luokka:Suomalaiset juristit Luokka:Suomalaiset asianajajat Luokka:Uudenkaupungin kaupunginjohtajat Luokka:Uudenkaupungin kaupunginvaltuutetut Luokka:Vuonna 1873 syntyneet Luokka:Vuonna 1959 kuolleet
Olli Fredrik Holopainen

Olli Fredrik Holopainen (16. elokuuta 1873 Kuopio – 5. elokuuta 1913 Heinävesi) oli suomalainen juristi, asianajaja ja Savonlinnan pormestari.Ylioppilasmatrikkeli 1853–1899Kuolleita, Helsingin Sanomat, 08.08.1913, nro 182, s. 2, Kansalliskirjaston digitaaliset aineistot Holopaisen vanhemmat olivat työmies Olli Fredrik Holopainen ja Maria Hartikainen. Hän pääsi ylioppilaaksi Kuopion lyseosta 1894 ja suoritti Helsingin yliopistossa yleisen oikeustutkinnon vuonna 1901. Holopainen sai varatuomarin arvon 1904. Holopainen oli Savonlinnan pormestarina 1904-1908. Tämän jälkeen hän toimi asianajajana Savonlinnassa. Holopainen kuoli halvaukseen Heinäveden kirkonkylässä ollessaan asianajomatkalla siellä. == Lähteet == Luokka:Suomalaiset juristit Luokka:Suomalaiset asianajajat Luokka:Savonlinnan kaupunginjohtajat Luokka:Vuonna 1873 syntyneet Luokka:Vuonna 1913 kuolleet
Ambulanssibussi

thumb|Risti 199 -sairaankuljetuslinja-auto Rautatientorilla Helsingissä Ambulanssibussi on ambulanssin tyyppi, joka pystyy kuljettamaan useampia potilaita kerralla. Pohjoismaissa niitä käytetään usein kiireettömiin potilaskuljetuksiin. Pohjoismaiden ulkopuolella ambulanssibusseja käytetään esimerkiksi joukko-onnettomuustapauksissa tai humalaisten kuljettamiseen. ==Lähteet== Luokka:Hälytysajoneuvot
Pierre Sanfourche-Laporte

Pierre Sanfourche-Laporte (24. maaliskuuta 1774 Sarlat-la-Canéda – 30. kesäkuuta 1856 Belleville) oli ranskalainen lakimies ja kirjailija, joka toimi asianajajana Brysselin kaupungin kassaatiotuomioistuimessa.https://id.loc.gov/authorities/names/no2011078654.htmlhttps://www.idref.fr/095664661https://openlibrary.org/authors/OL2450137A/Pierre_Sanfourche- Laportehttp://www.just-his.be/eprints/view/creators/Sanfourche- Laporte=3APierre=3A=3A.default.html https://books.google.fr/books?id=yzUUCwAAQBAJ&pg;=PA231&dq;=Pierre+Sanfourche- Laporte+bruxelles#v=onepage&q;=Pierre%20Sanfourche- Laporte%20bruxelles&f;=false == Lähteet == Luokka:Ranskalaiset juristit Luokka:Ranskalaiset kirjailijat Luokka:Vuonna 1774 syntyneet Luokka:Vuonna 1856 kuolleet
Hjalmar Hugo Ossian Hollmérus

Hjalmar Hugo Ossian Hollmérus (28. kesäkuuta 1875 Porvoon pitäjä – 19. tammikuuta 1933 Imatra) oli suomalainen kihlakunnantuomari ja Jyväskylän pormestari.Ylioppilasmatrikkeli 1853–1899Itsemurha Imatraan hukuttautuen. Sikäläisen tuomiokunnan tuomari päättänyt päivänsä, Kaiku, 22.01.1933, nro 17, s. 5, Kansalliskirjaston digitaaliset aineistot Hollméruksen vanhemmat olivat metsänhoitaja August Leonard Hollmérus ja Fredrika Margareta Högman. Hän pääsi ylioppilaaksi Oulun ruotsalaisesta lyseosta 1894 ja suoritti Helsingin yliopistossa ylemmän hallintotutkinnon 1898 ja yleisen oikeustutkinnon vuonna 1899. Hollmérus sai varatuomarin arvon 1902. Hollmérus oli Jyväskylän pormestarina 1915–1925 ja sen jälkeen kihlakunnantuomarina Imatralla vuodesta 1925 alkaen. Hollmérus palasi keskiviikkona 18. tammikuuta 1933 Viipurista asuntoonsa Imatralle. Hän lähti sitten Imatran valtionhotelliin ja vietti siellä yönsä. Seuraavan päivän aamuna kello 10 aikaan hän lähti hotellista ja meni yksin hotellin kohdalla Imatrankosken alajuoksun varrella sijaitsevalle rantakalliolle. Lumeen jääneistä jäljistä pääteltiin myöhemmin että Hollmérus vietti pidemmän aikaa rantakalliolla ja lähti sitten laskeutumaan koskeen. Tämän jälkeen hänestä ei kuultu mitään. Teon syyksi arveltiin taloudellisistä syistä johtunutta masennusta. Hollméruksen ruumis löydettiin 9. kesäkuuta 1933 Vuoksesta Pelkolanlahdesta.Tuomari Hollméruksen ruumis löydetty, Karjalainen, 13.06.1933, nro 63, s. 2, Kansalliskirjaston digitaaliset aineistot Hollmérus oli naimisissa vuodesta 1905 Alma Dagny Albrechtin kanssa. == Lähteet == Luokka:Suomalaiset tuomarit Luokka:Jyväskylän pormestarit ja kaupunginjohtajat Luokka:Itsemurhan tehneet Luokka:Vuonna 1875 syntyneet Luokka:Vuonna 1933 kuolleet
Korpitien koulu

Korpitien koulu on Paltamon kirkonkylässä sijaitseva peruskoulu, joka käsittää luokat 1–9. Syksyllä 2020 koulua kävi 262 oppilastahttp://paltamo10.oncloudos.com/kokous/202056-6-2610.PDF . Koulun rehtorina toimii Teuvo Heikura. Korpitien koulun yhteydessä sijaitsee Paltamon lukio. == Lähteet == Luokka:Paltamo Luokka:Suomen peruskoulut
Bing Xin

Bing Xin (; oik. Xie Wanying, ; 1900 t. 1902 Fuzhou, Fujian Kiina – 1999 Peking, KiinaBing Xin, Britannica. Viitattu 19.12.2021 ) oli kiinalainen runoilija ja novellisti. Bing Xin opiskeli Englannin kirjallisuutta 1922–1926 Yhdysvalloissa, opetti 1946–1951 kirjallisuutta Japanissa ja toimi myöhemmin Kiinassa eri kulttuuriviroissa. Hänen tunnetuimmat runokokoelmansa ovat 1923 ilmestyneet Fan xing ja Chung shui. Myöhempi tuotanto koostuu lastenkirjallisuudesta sekä esseekokoelmasta ja romaanista. ==Suomennettuja runoja== Antologiassa Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1 runot on suomentanut Pertti Seppälä.Bing Xin, Lahden kaupunginkirjaston runotietokanta 17.12.2021, viitattu 19.12.2021 * Avaruus! Revi tähtiverhosi * Ennen kuin erkanen maailmasta * Vanhan miehen menneisyys ==Lähteet== ==Aiheesta muualla== Luokka:Kiinalaiset kirjailijat Luokka:Vuonna 1900 syntyneet Luokka:Vuonna 1999 kuolleet
Juhani Syrjämäki

Juhani Tapio Matti Syrjämäki (18. kesäkuuta 1937 Teuva – 12. maaliskuuta 2010 Riihimäki) oli suomalainen yritysjohtaja, joka sai teollisuusneuvoksen arvonimen. Syrjämäen vanhemmat olivat kansakoulunopettaja Arvi Jaakko Syrjämäki ja Laina Perämäki ja puoliso vuodesta 1963 lastentarhanopettaja Sirkka Tuulikki Sorjonen. Vaasassa koulunsa käynyt Syrjämäki tuli ylioppilaaksi Vaasan lyseosta 1957 ja valmistui oikeustieteen kandidaatiksi Helsingin yliopistosta 1965. Hän toimi 1965–1972 Kemin Seudun Osuuskassan apulaisjohtajana, Kemin kaupungin kaupunginsihteerinä ja Veitsiluoto-yhtiön laki- ja tiedotusosaston päällikkönä. ==Lähteet== Luokka:Suomalaiset juristit Luokka:Suomalaiset pankinjohtajat Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1937 syntyneet Luokka:Vuonna 2010 kuolleet
Mazda Demio

Mazda Demio (マツダ・デミオ, Matsuda Demio) on B-Segmenttiin kuuluva pikkuauto, jota Mazda valmisti vuosina 1996–2019. Vaikka Demio-nimeä käytettiin Japanin kotimarkkinoilla neljässä sukupolvessa, sitä käytettiin harvoin Japanin ulkopuolella, jossa sitä kutsuttiin yleensä Mazda2:ksi. Demio-nimi poistui käytöstä 2019, kun Mazda ryhtyi käyttämään Mazda2-nimeä myös Japanissa. Demio on rakennettu Mazda D -alustalle, ja sitä edelsi kaksi muuta samaan alustaan perustuvaa autoa: Ford Festiva sekä Autozam Revue. Nimi "Demio" on johdettu latinan sanasta "Meus", joka tarkoittaa omistamista. Kolmannen sukupolven Demio ansaitsi 2008 World Car of the Year -palkinnon, kun taas neljäs sukupolvi palkittiin 2014–2015 "Vuoden japanilaisella autolla". == Ensimmäinen sukupolvi (1996-2002) == Ensimmäisen sukupolven Demion myynti alkoi heinäkuussa 1996 (Japanin ja Euroopan ulkopuolella nimellä Mazda 121). Auto sai faceliftin 1999, jolloin muotoilua ja matkustamon ilmansuodatusta muutettiin. Samalla autoon lisättiin automaattivaihteisto sekä ajonvakautusjärjestelmä. === Galleria === Tiedosto:Mazda Demio 1996.jpg|thumb|Mazda Demio 1996-1999 Tiedosto:1999-2001 Mazda Demio.jpg|thumb|Mazda Demio 1999-2001 == Toisesta neljänteen sukupolveen (2002–2019) == Vuoden 2002 toisen sukupolven Demiosta alkaen vientimallit saivat "Mazda2" -nimen. Kolmas sukupolvi ilmestyi alkuvuodesta 2007, jota seurasi neljäs sukupolvi syyskuussa 2014. Mazda kutsui autoa edelleen Demioksi Japanissa, kunnes nimi vaihtui kansainväliseen Mazda2 vuonna 2019. === Galleria === Tiedosto:2nd generation Mazda Demio.jpg | Toisen sukupolven Mazda Demio Tiedosto:Mazda Demio 13C-V DE3FS.JPG | Kolmannen sukupolven Mazda Demio Tiedosto:Mazda Demio XD Touring L Package.jpg | Neljännen sukupolven Mazda Demio ==Lähteet== Demio Luokka:B-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Belgian naisten jääkiekkomaajoukkue

Belgian naisten jääkiekkomaajoukkue edustaa Belgiaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 141 rekisteröitynyttä naisjääkiekkoilijaa, vuonna 2024 jo liki tuhat. Vuodesta 2007 vuoden 2018 huhtikuuhun joukkue ei onnistunut kertaakaan parantamaan maailmanranking-sijoitustaan Kansainvälisen Jääkiekkoliiton IIHF:n ylläpitämässä rankingissa. Vuonna 2016 se romahti listalla jopa viisi sijaa verrattuna vuoden 2015 sijoitukseen. Vuoden 2022 alussa joukkue putosi kaikkien aikojen heikoimpaan sijoitukseensa eli 39. sijalle, mutta jo vuodeksi 2024 joukkue nousi 32. sijalle. == Sijoitukset == === Maailmanmestaruuskilpailuissa === * 2000 – 1. divisioonan A-lohkon karsinta, 2. * 2001 – 1. divisioonan A-lohkon karsinta, 3. * 2003 – 3. divisioona, 3. * 2004 – 3. divisioona, 4. * 2005 – 3. divisioona, 3. * 2007 – 3. divisioona, 3. * 2008 – 3. divisioona, 4. * 2011 – 3. divisioona, 6. * 2012 – 2. divisioonan B-lohko, 5. * 2013 – 2. divisioonan B-lohko, 5. * 2014 – 2. divisioonan B-lohko, 5. * 2015 – 2. divisioonan B-lohko, 6. * 2017 – 2. divisioonan karsinta, 2. * 2018 – 2. divisioonan karsinta, 2. * 2019 – 2. divisioonan karsinta, 2. * 2020 – 3. divisioona, 2. * 2021 – 3. divisioonan turnaus peruttiin koronaviruspandemian vuoksi. * 2022 – 3. divisioonan A-lohko, 1. * 2023 – 2. divisioonan B-lohko, 1. * 2024 – 2. divisioonan A-lohko, 6. === Maailmanranking === * 2003 – 21. * 2004 – 22. * 2005 – 23. * 2006 – 24. * 2007 – 24. * 2008 – 24. * 2009 – 24. * 2010 – 26. * 2011 – 26. * 2012 – 27. * 2013 – 31. * 2014, helmikuu – 31. * 2014, huhtikuu – 31. * 2015 – 31. * 2016 – 36. * 2017 – 37. * 2018, helmikuu – 37. * 2018, huhtikuu – 38. * 2019 – 37. * 2020 – 36. * 2021 – 37. * 2022, helmikuu – 39. * 2022, syyskuu – 39. * 2023 – 36. * 2024 – 32. == Lähteet == Luokka:Belgian jääkiekko Luokka:Naisten jääkiekkomaajoukkueet
Sulfiinihapot

Sulfiinihapot ovat orgaanisia yhdisteitä, joille tunnusomainen funktionaalinen ryhmä on RS=O(OH), missä R on orgaaninen ryhmä. ==Ominaisuudet ja valmistus== Huoneenlämpötilassa molekyylimassaltaan alhaiset sulfiinihapot ovat nesteitä ja raskaammat kiinteitä. Aromaattiset ryhmän yhdisteet ovat kiinteitä. Sulfiinihapot ovat usein reaktiivisia ja reagoivat kuumennettaessa sulfonihapoiksi ja tiosulfonaateiksi. Sulfiinihapot ovat keskivahvoja happoja. Yhdisteet voidaan pelkistää tioleiksi ja hapettaa sulfonihapoiksi. Sulfiinihapot ovat elektrofiilisiä ja voivat reagoida aromaattisten yhdisteiden kanssa elektrofiilisellä aromaattisella substituutiolla muodostaen sulfoneita tai sulfoksideja. Yhdisteille ovat tyypillisiä myös radikaalireaktiot.Rüdiger Schubart:Sulfinic Acids and Derivatives, Ullmann's Encyclopedia of Industrial Chemistry, John Wiley & Sons, New York, 2000. Sulfiinihappojen valmistukseen on useita menetelmiä. Käytettyjä ovat muun muassa tiolien hapettaminen peroksideilla, sulfonyylikloridien pelkistäminen sinkillä, aromaattisten sulfonien ja alkoksidien reaktio sekä Grignard- reagenssien ja rikkidioksidin reaktio. : : ==Lähteet== Luokka:Orgaaniset rikkiyhdisteet Luokka:Funktionaaliset ryhmät
Neutraubling

Neutraubling on kaupunki Regensburgin piirikunnassa Baijerin osavaltiossa Saksassa. Se sijaitsee Regensburgin kaakkoispuolella. Neutraublingissa asui vuoden 2020 lopussa 14 018 asukasta. Se on väkiluvultaan piirikuntansa suurin kaupunki ja toiseksi suurin kunta Regenstaufin jälkeen. Kaupungin pinta-ala on 9,75 neliökilometriä. == Lähteet == == Aiheesta muualla == * Kunnan verkkosivut Luokka:Baijerin kunnat Luokka:Saksan kaupungit Luokka:Oberpfalz
Regenstauf

Regenstauf on kunta Regensburgin piirikunnassa Baijerin osavaltiossa Saksassa. Se sijaitsee noin 10 kilometriä Regensburgista pohjoiseen. Regenstauf on väkiluvultaan piirikuntansa suurin kunta. Vuoden 2020 lopussa kunnassa asui 16 109 asukasta. Regenstaufin pinta-ala on 103,77 neliökilometriä. == Lähteet == == Aiheesta muualla == * Kunnan verkkosivut Luokka:Baijerin kunnat Luokka:Oberpfalz
Marilee Stepan

Mary Louise ”Marilee” Stepan (myöh. Wehman, 2. helmikuuta 1935 Chicago, Illinois – 15. joulukuuta 2021 Winnetka, Illinois) oli yhdysvaltalainen uimari ja olympiamitalisti. Stepan voitti Yhdysvaltain joukkueessa naisten 4×100 m vapaauintiviestissä olympiapronssia Helsingissä 1952 ja sijoittui samoissa kisoissa naisten 100 metrin vapaauinnissa seitsemänneksi. Hän avioitui myöhemmin Richard Wehmanin kanssa, ja pari sai neljä lasta. Stepan toimi vuosikymmeniä oopperamaailman hyväksi. Hän kuoli Winnetkassa 86-vuotiaana 15. joulukuussa 2021.Olympediahttps://www.legacy.com/us/obituaries/chicagotribune/name/marilee- wehman-obituary?id=31889129https://www.donnellanfuneral.com/obituaries/Mary- Louise-Stepan-Wehman?obId=23392626 == Lähteet == * === Viitteet === == Aiheesta muualla == * Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1935 syntyneet Luokka:Vuonna 2021 kuolleet
Reino Saarelainen

Reino Olavi Saarelainen (30. kesäkuuta 1934 Lieksa – 30. joulukuuta 2014 Järvenpää) oli suomalainen yrittäjä ja yritysjohtaja, joka sai teollisuusneuvoksen arvonimen. Saarelaisen vanhemmat olivat maanviljelijä Tahvo Saarelainen ja Siiri Turunen ja puoliso vuodesta 1959 Sirkka Vinni. Lieksan Hattuvaarassa syntynyt Saarelainen jäi syntyessään äidistään orvoksi. Hän kävi kansakoulun, toimi kirvesmiehenä, alkoi 1950-luvulla kiertää kenttäsirkkelisahurina ja perusti 1958 veljiensä kanssa Sahaus- ja höyläysliike veljekset Saarelaisen. 1960-luvun alussa yritys ryhtyi rakentamaan hirsihuviloita. Veljesten päätyessä vähemmistöosakkaiksi yrityksessä Reino ja Nestori Saarelainen perustivat 1967 Honkarakenne-yhtiön, jonka toimitusjohtajaksi Reino Saarelainen tuli 1976. Liiketoimintaa varten perustettiin myös muita yhtiöitä, joiden johdossa hän toimi, ja myöhemmin toiminta laajeni yrityskaupoilla. Honkarakenteen omistaja-johtajana toiminut Saarelainen jäi eläkkeelle 1994 ja oli sitten vuoteen 2002 yrityksen hallituksen puheenjohtaja. Teollisuusneuvoksen arvonimen hän sai vuonna 1997. Vielä eläkkeellä ollessaan 2001 Saarelainen perusti yrityksen, jossa hän kehitteli muun muassa veneensiirtimen ja liikuteltavan savusaunan kiukaan.Hirren teollinen valmistuidea lähti Popedan ja traktorin vaihdelaatikoista. Helsingin Sanomat, 30.6.1994, s. 4. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1934 syntyneet Luokka:Vuonna 2014 kuolleet
Olavi Leonard Helanen

Olavi Leonard Helanen, sukunimi aik. Helander (15. helmikuuta 1869 Kalajoki – 14. lokakuuta 1931 Oulu) oli suomalainen juristi, tuomiokapitulin sihteeri ja Kemin ja Oulun pormestari.Ylioppilasmatrikkeli 1853–1899Kuolleita, Helsingin Sanomat, 16.10.1931, nro 280, s. 2, Kansalliskirjaston digitaaliset aineistot Helasen vanhemmat olivat kupariseppä, mekaanikko Joakim Leonard Helander ja Mathilda Olivia Bergman. Hän pääsi ylioppilaaksi Oulun yksityislyseosta 1887 ja suoritti Helsingin yliopistossa kameraalitutkinnon 1888 ja yleisen oikeustutkinnon vuonna 1890. Helanen sai varatuomarin arvon 1893. Helanen oli Tampereen kaupunginvaltuuston sihteerinä 1894–1899, Kemin pormestarina 1899–1904 ja Oulun kunnallispormestarina 1904–1905. Helanen hoiti Oulun kunnallispormestarin viransijaisuuksia vielä vuosina 1906–1911. Vuodesta 1911 alkaen hän oli Kuopion, sittemmin Oulun hiippakunnan tuomiokapitulin sihteerinä. Helanen oli naimisissa Anna Wilhelmina Eklundin (k. 1899) kanssa ja toisen kerran vuodesta 1902 Nanni Helena Pakosen kanssa. == Lähteet == Luokka:Suomalaiset juristit Luokka:Kemin kaupunginjohtajat Luokka:Oulun pormestarit ja kaupunginjohtajat Luokka:Vuonna 1869 syntyneet Luokka:Vuonna 1931 kuolleet
Karl Jakob Hammar

Karl Jakob Hammar (9. lokakuuta 1845 Turku – 10. marraskuuta 1892 Helsinki) oli suomalainen juristi, asianajaja ja Tammisaaren pormestari.Ylioppilasmatrikkeli 1853–1899Kuollut, Aura, 13.11.1892, nro 265, s. 2, Kansalliskirjaston digitaaliset aineistot Hammarin vanhemmat olivat postimestari Reinhold Wilhelm Hammar ja Maria Antoinette Bonsdorff. Hän pääsi ylioppilaaksi Turun kymnaasista 1864 ja suoritti Helsingin yliopistossa tuomarintutkinnon vuonna 1868. Hammar oli Tammisaaren pormestarina 1873–1890. Tämän jälkeen hän toimi asianajajana Helsingissä. Hammar oli naimisissa vuodesta 1873 Sigrid Adolfina Wadmanin kanssa. == Lähteet == Luokka:Suomalaiset juristit Luokka:Suomalaiset asianajajat Luokka:Tammisaaren kaupunginjohtajat ja pormestarit Luokka:Vuonna 1845 syntyneet Luokka:Vuonna 1892 kuolleet
Boško Abramović

Boško Abramović (; 14. helmikuuta 1951 – 19. joulukuuta 2021) oli serbialainen shakin suurmestari ja maajoukkueen valitsija.Šah: Ivanišević šampion Srbije , ŠumadijaPress, 6 May 2012. Abramović sai FIDE International Master -tittelin vuonna 1980 ja suurmestarin tittelin vuonna 1984. Hän sijoittui 16.–20. sijalle 1993 Biel Interzonalissa. Abramović kuoli 70-vuotiaana 19. joulukuuta 2021. ==Lähteet== Luokka:Serbialaiset shakinpelaajat Luokka:Shakin suurmestarit Luokka:Vuonna 1951 syntyneet Luokka:Vuonna 2021 kuolleet
Bosnia ja Hertsegovinan naisten jääkiekkomaajoukkue

Bosnia ja Hertsegovinan naisten jääkiekkomaajoukkue edustaa Bosnia ja Hertsegovinaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 45 rekisteröitynyttä naisjääkiekkoilijaa, vuonna 2024 puolestaan 74. Maajoukkue on Kansainvälisen jääkiekkoliiton IIHF:n ylläpitämällä maailmanrankinglistalla 43. sijalla. Vuonna 2021 joukkue oli sijoitettuna ensimmäisen kerran, jolloin se oli viimeinen. Vaikka joukkueen sijoitus ei noussutkaan syksyllä 2022, oli joukkue listalla kolmanneksi viimeinen, sillä listalle nousi uusia joukkueita. Vastaavasti vuonna 2024 se oli neljänneksi viimeinen, vaikka sen sijoitus putosi. == Sijoitukset == === Maailmanranking === * 2021 - 42. * 2022, helmikuu - 42. * 2022, syyskuu - 42. * 2023 - 41. * 2024 - 43. === Maailmanmestaruuskilpailuissa === * 2022, 3. divisioonan B-lohko, 3. * 2023, 3. divisioonan B-lohko, 3. * 2024, 3. divisioonan B-lohko, 5. == Lähteet == Jääkiekkomaajoukkue Luokka:Naisten jääkiekkomaajoukkueet
Helga Lindner

Helga Lindner (myöh. Härtel, 5. toukokuuta 1951 Chemnitz – 3. marraskuuta 2021 Chemnitz, Saksa) oli kilpaurallaan Itä-Saksaa edustanut uimari, olympiamitalisti ja Euroopan mestari. Lindner saavutti naisten 200 metrin perhosuinnissa Alankomaiden Ada Kokin perässä olympiahopeaa Méxicossa 1968. Hän sijoittui samoissa kisoissa 100 metrin perhosuinnissa kahdeksanneksi ja 4×100 metrin sekauintiviestissä viidenneksi. Lindner kilpaili olympiatasolla myös Münchenissä 1972 ollen 200 metrin perhosuinnissa kuudes. Barcelonan EM- kilpailuissa 1970 Lindner voitti kultamitalit 200 metrin perhosuinnissa ja 4×100 metrin sekauintiviestissä ja saavutti lisäksi hopeaa 100 metrin perhosuinnissa. Hän ui 200 metrin perhosuinnissa ja 4×100 metrin sekauintiviestissä myös Euroopan ennätyksiä. Myös Lindnerin serkku Renate Vogel oli uinnin arvokisamitalisti. Lindner kuoli sairastettuaan lyhyen aikaa vakavaa tautia Chemnitzissä 70-vuotiaana 3. marraskuuta 2021.Olympediahttps://www.dsv.de/schwimmen/aktuelles- schwimmen/lesen/?tx_ttnews%5Btt_news%5D=5672&cHash;=1 == Lähteet == * === Viitteet === == Aiheesta muualla == * Luokka:Itäsaksalaiset uimarit Luokka:Itäsaksalaiset olympiamitalistit Luokka:Vuonna 1951 syntyneet Luokka:Vuonna 2021 kuolleet
Santamartanmuura

Santamartanmuura (Drymophila hellmayri) on puumuurien heimoon kuuluva varpuslintu. Santamartanmuuraa tavataan Pohjois-Kolumbiassa Sierra Nevada de Santa Martan vuoristossa 500–1 500 metrin korkeudessa, ja sen levinneisyysalueen pinta-ala on noin 9 500 km2. Vuoden 2021 uhanalaisuusarvioinnissa sen kannaksi arvioitiin noin 14 000 yksilöä, joista aikuisia noin 9 000\. Laji on luokiteltu silmälläpidettäväksi, koska sen pieni kanta on vähenemässä elinympäristöjen tuhoutumisen takia. == Lähteet == Luokka:Puumuurat Luokka:Silmälläpidettävät lajit
Who (albumi)

Who on englantilaisen rockyhtye The Whon kahdestoista studioalbumi, joka ilmestyi 6. joulukuuta 2019. == Kappaleet == # # # # # # # # # # # == Arvostelut == * Helsingin Sanomat: The Whon paluulevy on täynnä uhmaa ja raivoa – Kauneusvirheistä huolimatta levy on helposti yhtyeen paras sitten 1970-luvun puolivälin Viitattu 19.12.2021. * Soundi: Levyarvio: Epätodennäköinen mutta tervetullut – The Whon voimakaksikko teki vielä yhden albumin Viitattu 19.12.2021. == Lähteet == Luokka:The Whon albumit Luokka:Vuoden 2019 albumit
Venezuelanpyrstömuura

Venezuelanpyrstömuura (Drymophila klagesi) on puumuurien heimoon kuuluva varpuslintu. Venezuelanpyrstömuuraa tavataan Kolumbiassa ja Venezuelassa, ja sen levinneisyysalueen pinta-ala on noin 313 000 km2. Lajin kanta on vakaa, ja se on luokiteltu elinvoimaiseksi == Lähteet == Luokka:Puumuurat Luokka:Elinvoimaiset lajit
Pitkäpyrstömuura

Pitkäpyrstömuura (Drymophila caudata) on puumuurien heimoon kuuluva varpuslintu. Pitkäpyrstömuuraa tavataan Kolumbiassa kolmella erillisellä alueella, joiden pinta-ala on yhteensä noin 60 800 km2. Laji on vähenemässä elinympäristöjen tuhoutumisen vuoksi. Pitkäpyrstömuura elää vuoristometsissä 1 200–2 500 metrin korkeudella. Se käyttää ravinnokseen pääasiassa hyönteisiä. == Lähteet == Luokka:Puumuurat
Andienpyrstömuura

Andienpyrstömuura (Drymophila striaticeps) on puumuurien heimoon kuuluva varpuslintu. Andienpyrstömuuraa tavataan Boliviassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 1 610 000 km2. Lajin kanta on vakaa, ja se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Alexander Hallonblad

Alexander Arnold Hallonblad (14. elokuuta 1861 Käkisalmi – 16. helmikuuta 1907 Sortavala) oli suomalainen juristi ja Sortavalan pormestari.Ylioppilasmatrikkeli 1853–1899Alexander Hallonblad kuollut, Karjala, 17.02.1907, nro 41, s. 2, Kansalliskirjaston digitaaliset aineistot Hallonbladin vanhemmat olivat pormestari Johan Julius Hallonblad ja Ida Amalia Schwindt. Hän pääsi ylioppilaaksi Viipurin ruotsalaisesta lyseosta 1881 ja suoritti Helsingin yliopistossa yleisen oikeustutkinnon vuonna 1886. Hallonblad sai varatuomarin arvon 1889. Hallonblad oli Sortavalan piirin nimismiehenä 1888–1894 ja Sortavalan pormestarina 1894–1907. Hän oli erotettuna poliittisista syistä 1903–1905 ja oli tällöin karkotettuna Vjatkaan Venäjälle. Hallonblad kuoli helmikuussa 1907 sydänkohtaukseen, hän oli muutamia viikkoja aikaisemmin sairastunut keuhkokuumeeseen. Alexander Hallonblad oli naimisissa vuodesta 1892 Elli Bertha Viola Bromsin kanssa. == Lähteet == Luokka:Suomalaiset juristit Luokka:Sortavalan pormestarit ja kaupunginjohtajat Luokka:Vuonna 1861 syntyneet Luokka:Vuonna 1907 kuolleet